wickkiey/tamil-wikipedia-markdown huggingface dataset:
# ராஜ் நெட்வொர்க்



**ராஜ் நெட்வொர்க்கு** என்பது ஜூன் 3, 1994 ஆம் ஆண்டு முதல் நிறுவப்பட்ட இந்திய செயற்கைக்கோள் தொலைக்காட்சி வலைப்பின்னல் சேவை ஆகும். இது சென்னையை தலைமையிடமாகக் கொண்டு தமிழ், தெலுங்கு, கன்னடம் மற்றும் மலையாளம் போன்ற மொழிகளில் இயங்கி வருகின்றது.  

ராஜ் தொலைக்காட்சி முழுக்குடும்பத்திற்கும் பன்முக பொழுதுபோக்கு நிகழ்ச்சிகளைத் தரும் நோக்கத்துடன் 1994 ஆம் ஆண்டு தனது ஒளிபரப்பைத் துவக்கியது. இந்தப் பிணையத்தின் அங்கமாக உள்ள அலைவரிசைகள் பல நெடுந்தொடர்கள், உரையாடல் நிகழ்வுகள், இசைப்போட்டிகள் மற்றும் விளையாட்டு நிகழ்நிலை காட்சிகள் என ஒளிபரப்பி வருகிறது. மேலும் பழமையான தமிழ் மற்றும் தெலுங்கு மொழி திரைப்படங்களின் சிறந்த திரைப்படங்களை தனது காப்பகத்தில் கொண்டிருப்பது இந்தத் தொலைக்காட்சியின் சிறப்பாகும்.  

## வரலாறு
1983 இல் நான்கு சகோதரர்கள் இணைந்து 'ராஜ் வீடியோ விசன்' என்ற பெயரில் காணொளி கேசட் கடன் வழங்கும் நிறுவனத்தை நிறுவினார்கள். பின்னர் 1984 இல் இந்த குழு தமிழ் படங்களுக்கான உரிமையைப் பெறத் தொடங்கின. 1987 இல் ராஜேந்திரா என்பவரால் ராஜ் குழுமத்தில் இருந்து ஒரு ஒருங்கிணைந்த இசுடியோ திறக்கப்பட்டது மற்றும் சுயாதீன திரைப்படம் மற்றும் தொலைக்காட்சி தொடர்கள் தயாரிக்க பயன்படுத்தப்பட்டது.  

அதை தொடர்ந்து சிங்கப்பூர், மலேசியா, ஐக்கிய இராச்சியம், ஐக்கிய அரபு போன்ற நாடுகளுக்கு 35 மிமீ திரைப்படங்கள் மற்றும் தொலைத்தொடர்களை ஏற்றுமதி செய்தது. பின்னர் 1994 ஆம் ஆண்டு அக்டோபர் 14 ஆம் தேதி ராஜ் தொலைக்காட்சி என்ற பெயரில் முதல் தமிழ் அலைவரிசையை தொடங்கியது. அதை தொடர்ந்து ஜூன் 3, 1994 ஆம் ஆண்டில் 'ராஜ் நெட்வொர்க்கு' என்ற இந்த நிறுவனம் நிறுவப்பட்டது.  

## அலைவரிசைகள்
| தொலைக்காட்சி அலைவரிசைகள் |  |  |  |  |  |
| --- | --- | --- | --- | --- | --- |
| மனமகிழ் அலைவரிசைகள் | ராஜ் தொலைக்காட்சி | விஸ்ஸா தொலைக்காட்சி | - | - | ராஜ் பரிவார் (2010-2013) |
| இசை அலைவரிசைகள் | ராஜ் மியூசிக்கு | ராஜ் மியூசிக்கு தெலுங்கு | ராஜ் மியூசிக்கு கன்னடம் | ராஜ் மியூசிக்கு மலையாளம் | - |
| திரைப்பட அலைவரிசைகள் | ராஜ் டிஜிட்டல் பிளசு | - | - | - | - |
| செய்தி அலைவரிசைகள் | ராஜ் செய்தி 24X7 | ராஜ் நியூசு தெலுங்கு | ராஜ் நியூசு கன்னடம் | ராஜ் நியூசு மலையாளம் | - |
# கபிலன் பதிப்பகம்



**கபிலன் பதிப்பகம்** புதுவையிலிருந்து இயங்கி வரும் பதிப்பு நிறுவனமாகும். 2005 ஆம் ஆண்டிலிருந்து பல துறை சார்ந்த தமிழ்ப் புத்தகங்களை வெளியிட்டு வருகிறது. கபிலன் பதிப்பகத்திற்கு மூன்று முறை தமிழ்நாடு அரசின் சிறந்த புத்தக வெளியீட்டிற்கான தமிழ் வளர்ச்சித் துறை விருது வழங்கப்பட்டது.  

## வெளி இணைப்புகள்;
- http://kapilanpathippagamcom.blogspot.com/
- http://kapilanpathippagam.webnode.com/
- http://www.wix.com/kapilas/kapilans
# க. அ. செல்லையா

**க. அ. செல்லையா** மலேசியாவில் எழுத்தாளர்களுள் ஒருவராவார். க. அழகுச் செல்வன் எனும் புனைப்பெயரில் அறியப்பட்டவரான இவர், பல சமுதாய இயக்கங்களில் உறுப்பினராகவும் செயற்பட்டுள்ளார்.  

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும் விருதுகளும்
- மேடைப் பேச்சுப் போட்டிகளில் பரிசுகள் பெற்றுள்ளார்.
- மலேசியத் தமிழ் எழுத்துலகம் தளத்தில் க. அ. செல்லையா பக்கம்
# வே. செல்லையா

**வே. செல்லையா** (பிறப்பு: பிப்ரவரி 27, 1944) மலேசியாவின் எழுத்தாளர்களுள் ஒருவராவார். புனிதன், வேலன், செல்லையா போன்ற புனைப்பெயர்களில் அறியப்பட்டவரான இவர், பல சமுதாய இயக்கங்களில் உறுப்பினராகவும் செயற்பட்டுள்ளார். மேலும், பல சமுதாய, இலக்கிய நிறுவனங்களில் ஈடுபாடு உள்ளவர். பெட்டாலிங் தமிழர் சங்கத்தின் அமைப்பாளர்; இரண்டாவது மலேசிய எழுத்தாளர் தேசிய மாநாட்டின் நிர்வாக அலுவலர். தமிழ் இலக்கியப் பண்பாட்டு இயக்கத்தின் செயலாளர்.  

## எழுத்துத் துறை ஈடுபாடு
1968 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். சிறுகதைகள், கட்டுரைகள், போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வீ. செல்வத்துரை

**வீ. செல்வத்துரை** (பிறப்பு: பிப்ரவரி 29 1936) மலேசியாவில் மூத்த எழுத்தாளர்களுள் ஒருவராவார். கிரேக்கொ, திக்காசுக்கு, அஞ்சலட்டை போன்ற புனைப்பெயர்களில் அறியப்பட்டவரான இவர், ஓய்வு பெற்ற அஞ்சல் அதிகாரியுமாவார்.  

## எழுத்துத் துறை ஈடுபாடு
1958 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. "கோமாளி", "மக்கள் ஓசை" இதழ்களில் தொடர் கட்டுரை எழுதியுள்ளார்.  

## பரிசில்களும், விருதுகளும்
தங்கப் பதக்கம் - செலாங்கூர், கூட்டரசுப் பிரதேச எழுத்தாளர் வாசகர் இயக்கம்  
- மலேசியத் தமிழ் எழுத்துலகம் தளத்தில் வீ. செல்வத்துரை பக்கம்
# சேவியர் டேவிட்

**சேவியர் டேவிட்** (பிறப்பு: மார்ச்சு 1 1933) மலேசியாவில் எழுத்தாளர்களுள் ஒருவராவார். கலைக்குமார், டியெக்ஸ், இரச்சகன், சிவத்தொண்டன் போன்ற புனைப்பெயர்களில் அறியப்பட்டவரான இவர், வர்த்தகராவார். மேலும், "பொன்னி" இதழில் துணையாசிரியராக இவர் பணியாற்றியுள்ளார்.  

## எழுத்துத் துறை ஈடுபாடு
1956 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. தமிழ் நாட்டில் அறிஞர் அண்ணாவின் "காஞ்சி" இதழில் இவரது கட்டுரை வந்தமை குறிப்பிடத்தக்கது.  

## பரிசில்களும், விருதுகளும்
- சிப்பாங் கலை இயக்கம் சிறந்த எழுத்தாளர் எனக் கௌரவித்துள்ளது.
- மலேசியத் தமிழ் எழுத்துலகம் தளத்தில் சேவியர் டேவிட் பக்கம்
# ஏ. ஜி. சைமன்

**ஏ. ஜி. சைமன்** (பி: 1948) மலேசியாவில் எழுத்தாளர்களுள் ஒருவராவார். ஞானக்கண்ணன், கடல், சந்திரன் போன்ற புனைப்பெயர்களில் அறியப்பட்டவரான இவர், ஒரு விளம்பரப் பொறுப்பதிகாரியாவார். மேலும் இவர் மலேசிய வானொலியிலும், அதன் பள்ளிக்கூடப் பிரிவிலும் பகுதி நேர அறிவிப்பாளராகவும் கடமையாற்றியுள்ளார்.  

## எழுத்துத் துறை ஈடுபாடு
1971 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், வானொலிக் கட்டுரைகள், பயணக் கட்டுரைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் ஏ. ஜி. சைமன் பக்கம்
# ஆர். லட்சுமணன்

**ஆர். லட்சுமணன்** (பிறப்பு: சனவரி 10 1928) மலேசியா எழுத்தாளர்களுள் ஒருவராவார். இவர், ஒரு ஓய்வு பெற்ற போலிஸ் அதிகாரியாவார். மேலும் இவரொரு சமயச் சொற்பொழிவாளரும் கூட  

## எழுத்துத் துறை ஈடுபாடு
1983 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். இவர் அதிகமாக கட்டுரைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# அனைத்துலக மலைகள் ஆண்டு

2002 ஆம் ஆண்டு **அனைத்துலக மலைகள் ஆண்டு** என ஐக்கிய நாடுகள் அவையால் அறிவிக்கப்பட்டது. 1998 ஆம் ஆண்டு நவம்பரில் கூடிய ஐக்கிய நாடுகள் பொது அவையில் 54 ஆவது அமர்வில் இதற்கான தீர்மானம் (இல. A/RES/53/24) நிறைவேற்றப்பட்டது. மலைப்பகுதிகளின் பேண்தகு வளர்ச்சியின் முக்கியத்துவம் தொடர்பான விழிப்புணர்வை ஏற்படுத்தும் நோக்கிலேயே இத்தீர்மானம் எடுக்கப்பட்டது. இந்த விடயம் தொடர்பில் மக்களிடையே விழிப்புணர்வைத் தூண்ட உதவுமாறும், அந்த நோக்கத்துக்கான செயற்பாடுகளை ஆதரிக்குமாறும் நாடுகளையும், பன்னாட்டு அளவிலும் உள்நாட்டிலும் இயங்கும் மக்கள் அமைப்புக்களையும் தீர்மானம் கேட்டுக்கொண்டது.  

## நோக்கம்
நிகழ் காலத்திலும், வருங்காலத்திலும் மலைவாழ் சமூகங்களின் நல்வாழ்வை உறுதிப்படுத்தும் முகமாக, மலைப் பகுதிகளின் பேண்தகு வளர்ச்சியை ஊக்குவிப்பதும், மலை வாழ் மக்களது பண்பாடுகளையும், மரபுகளையும் மதித்துப் போற்றுவதுமே இந்தக் கடைப்பிடிப்பின் பரந்த நோக்கம் ஆகும். இதன் கீழ் பல குறிக்கோள்கள் இனங்காணப்பட்டன. அவை:  

- மலைப் பகுதி மக்களின் வாழ்க்கை நிலைமைகளை மேம்படுத்துவதும், மலைப் பகுதிச் சூழலைப் பாதுகாப்பதும்.
- மலைச் சூழியல்மண்டலங்கள், அவற்றின் இயக்கம், செயற்பாடுகள் என்பன குறித்தும், உணவு, நீர் உட்பட முக்கியமான பொருட்களையும், சேவைகளையும் வழங்குவதில் மலைகளின் பங்கு குறித்தும் விழிப்புணர்வையும், அறிவையும் கூட்டுதல்.
- பொது மக்களிடையே கலந்துரையாடலை ஊக்குவிப்பதற்கும், பன்னாட்டளவில் கூடிய விழிப்புணர்வை தூண்டுவதற்கும், ஊடகப் பரப்புரைகள், வெளியீடுகள், பயிற்சிப் பொதிகள் போன்றவற்றை உருவாக்குதல்.
- மலைகளின் பேண்தகு வளர்ச்சிக்கும், அவற்றின் பாதுகாப்புக்கும் உகந்த கொள்கைகளை வகுத்து நடைமுறைப்படுத்துதல்.
- மலைவாழ் சமூகங்களின் பண்பாட்டு மரபுகளையும், அவர்களின் உள்ளூர் அறிவையும் மேம்படுத்திப் பாதுகாத்தல்,
- மலைப்பகுதிகளில் மக்களிடையே அடிக்கடி ஏற்படும் முரண்பாடுகள் குறித்துக் கவனம் எடுப்பதும், அமைதி ஏற்படுத்துவதும்.
# முகம்மத் ரிசா ஷா பஹ்லவி



**முகமது ரேசா ஷா பகலவி** (பாரசீக மொழி:محمد رضا شاه پهلوی) (அக்டோபர் 26, 1919 - சூலை 27, 1980), பகலவி வம்சத்தின் இரண்டாம் மன்னரும், ஈரான் நாட்டின் கடைசி அரசரும் ஆவார். 1979 ஆண்டில் நடைபெற்ற ஈரானியப் புரட்சியின் போது இவரது ஆட்சி வீழ்ந்தது. அதனால் இவர் ஐக்கிய அமெரிக்காவில் அடைக்கலம் அடைந்து, 1980-இல் இறந்தார். பகலவி வம்சத்தை நிறுவிய இவரது தந்தை ரேசா ஷா பகலவி ஈரானை 1925 முதல் 1941 முடிய ஆண்டார்.
# டிக் ரிச்சர்ட்சன்


**டிக் ரிச்சர்ட்சன்** (*Dick Richardson*, பிறப்பு: நவம்பர் 3 1934), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 383 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1957 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பீட்டர் ரிச்சர்ட்சன்


**பீட்டர் ரிச்சர்ட்சன்** (*Peter Richardson*, பிறப்பு: சூலை 4 1931), இங்கிலாந்து அணியின் துடுப்பாட்டக்காரர். இவர் 34 தேர்வுத் துடுப்பாட்டப் போட்டியிலும், 454 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 - 63 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# டொம் ரிச்சர்ட்சன்


**டொம் ரிச்சர்ட்சன்** (*Tom Richardson*, பிறப்பு: ஆகத்து 11 1870, இறப்பு: சூலை 2 1912), இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 358 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1893 - 1898 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பாக்யஸ்ரீ



**பாக்யஸ்ரீ** (மராத்தி: भाग्यश्री) (பி. பெப்ரவரி 23, 1969) என்று அழைக்கப்படும் **பாக்யஸ்ரீ பட்வர்தன்** (மராத்தி: भाग्यश्री पटवर्धन) ஒரு இந்திய திரைப்படம் மற்றும் தொலைக்காட்சி நடிகை ஆவார். இவரது தந்தையார் பம்பாய் மாகாணத்தில் உள்ள சங்கலி சமஸ்தானத்தின் முன்னாள் அரசர் ஆவார்.
# டொம் ரிச்மான்ட்


**டொம் ரிச்மான்ட் ** (*Tom Richmond*, பிறப்பு: சூன் 23 1890, இறப்பு: திசம்பர் 29 1957), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 252 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஃபிரெட் ரிஜ்வே


**ஃபிரெட் ரிஜ்வே** (*Fred Ridgway*, பிறப்பு: ஆகத்து 10 1923) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டியிலும், 341 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 -52 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜெக் ரொபட்சன்


**ஜெக் ரொபட்சன்** (*Jack Robertson*, பிறப்பு: பெப்ரவரி 22 1917, இறப்பு: அக்டோபர் 12 1996), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டியிலும், 509 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 -52 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# சோனி வேகஸ்



**சோனி வேகஸ்** (*Sony Vegas*) அல்லது **வேகஸ் புறோ** (V*egas Pro*) என்பது காணொளி/நிகழ்பட தொகுப்பு மென்பொருள் ஆகும். இதனை முதன் முதலில் சோனிக் பௌண்றி (Sonic Foundry) நிறுவனம் வெளியிட்டது. 2003ம் ஆண்டு சோனிக் பௌண்றி நிறுவனமானது சோனி கிரியேட்டிவ் சொப்ட்வேயர் (Sony Creative Software) நிறுவனத்தினால் உள்வாங்கப்பட்டு சோனி வேகஸ் என வெளியிடப்பட்டது. பின்னர் மே 2016 சோனி தனது வேகஸ் உட்பட்ட பெரும்பான்மையான கிரியேட்டிவ் சொப்ட்வேயர் தயாரிப்புக்களை மஜிக்ஸ் (Magix) நிறுவனத்திற்கு விற்றதாக அறிவித்தது. அதன் பின்னரனா வேகஸ் மேம்படுத்தல்கள் மற்றும் ஆதரவு என்பன மஜிக்ஸ் நிறுவனத்தினால் மேற்கொள்ளப்படுகிறது.  

ஆரம்பத்தில் ஒலி தொகுப்பு மென்பொருளாக உருவாக்கப்பட்ட இது தனது 2ம் பதிப்பிலிருந்து காணொளி தொகுப்பு மென்பொருளாக பரிணாமம் எடுத்தது. அதன் பின்னர் பல புது புது அம்சங்களுடன் வெளியிடப்பட்டது. வேகஸ் புறோ இன் சமீபத்தைய நிலையான பதிப்பு வேகஸ் புறோ 17.0 ஆகும். இது மைக்ரோசாப்ட் விண்டோஸ் இயங்கு தளத்திற்காக உருவாக்கப்பட்ட மென்பொருளாகும்.  

## சிறப்பம்சங்கள்
இதில் 4K ஆதரவு, 5.1 ஒலி ஆதரவு, முப்பரிமான (3D) நிகழ்படத்தொகுப்பு, RED கமெரா ஆதரவு, மோஷன் ட்ரகிங், 360° ஆதரவு மற்றும் HDR ஆதரவு என பல நிகழ்ப்பட தொகுப்புகளை செய்யக்கூடியதாக இருப்பது இதன் சிறப்பாகும்.
# வால்டர் ராபின்ஸ்


**வால்டர் ராபின்ஸ்** (*Walter Robins*, பிறப்பு: சூன் 3 1906, இறப்பு: திசம்பர் 12 1968), இங்கிலாந்து அணியின் முன்னாள் துடுப்பாட்டக்காரர் ஆவார். இவர் 19 தேர்வுத் துடுப்பாட்டப் போட்டிகளில் விளையாடி 612 ஓட்டங்கள் எடுத்தார். இதில் அதிகபட்சமாக 108 ஓட்டங்களை எடுத்தார். இதில் 1நூறு ஓட்டங்களையும் 3 அரை நூறு ஓட்டங்களையும் எடுத்தார். 379 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -37 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.  

## ஆரம்பகால வாழ்க்கை
ராபின்ஸ் 1906 ஆம் ஆண்டு ஜூன் 3 ஆம் தேதி ஸ்டாஃபோர்டில் பிறந்தார். இவரது தந்தை விவியன் ஹாரி ராபின்ஸ் (1880-1963), முதல் உலகப் போருக்கு முன்பு ஸ்டாஃபோர்ட்ஷையருக்காக மைனர் கவுன்டி துடுப்பாட்டப் போட்டிகளில் விளையாடியவர், நேர் விலகு பந்து வீச்சாளராகவும் வலது கை மட்டையாளராகவும் இருந்தார் 1917 ஆம் ஆண்டில் இவரது குடும்பம் லண்டனுக்கு குடிபெயர்ந்தது. அங்கு, வால்டர் ராபின்ஸ் ஹைகேட் பள்ளியில் பயின்றார் . இவர் முதலில் தூட்ப்பாட்டத்தினை தனது தந்தையால் பயிற்றுவிக்கப்பட்டார்.  

ஹைகேட்டில், ராபின்ஸ் முதல் லெவன் அணியில் , 1922 முதல் 1925 வரை நான்கு ஆண்டுகள் விளையாடினார். தனது இறுதி ஆண்டில் தலைவராக இருந்தார், அதில் இவர் 62.76 என்ற மட்டையாட்ட சராசரியில் 816 ஓட்டங்கள் எடுத்தார், மேலும் 15.18 என்ற பந்துவீச்சு சராசரியில் 60 இழப்புகளை வீழ்த்தினார். இந்த புள்ளிவிவரங்களில் ஆல்டென்ஹாம் பள்ளிக்கு எதிராக எடுத்த 206 ஓட்டங்களும் அடங்கும்; இவரது பன்முக திறனுக்காக இவரை *விஸ்டன்* , "இந்த ஆண்டின் சிறந்த பள்ளி மாணவர்களில் ஒருவர்" எனக் குறிப்பிட்டது. 1925 ஆம் ஆண்டு கோடையில், கேம்பிரிட்ஜ் பல்கலைக்கழகத்தில் நுழைவதற்கு முன்பு, ராபின்ஸ் முதல் தரத் துடுப்பட்டத்தில் அறிமுகமானார், இவர் கவுண்டி வாகையாளர் தொடரில் மிடில்செக்ஸ் துடுப்பாட்ட அணிக்காக விளையாடினார். ஆகஸ்ட் 19 அன்று வொர்செஸ்டர்ஷையர் துடுப்பாட்ட அணிக்கு எதிராக இந்த போட்டி நடைபெற்றது. இவர் தனது ஒரே ஆட்டப் பகுதியில் 0 ஓட்டங்களுக்குஆட்டமிழந்தார், பந்து வீசவில்லை.  

## தனிப்பட்ட வாழ்க்கை
ராபின்ஸ் தனது துடுப்பாட்ட வாழ்க்கை முழுவதிலும் ஒரு தொழில் முறை அற்ற போட்டிகளில் விளையாடினார்.மேலும் செல்வந்தராக இல்லாததால், 1928 இல் கேம்பிரிட்ஜிலிருந்து பட்டம் பெறாமல் இவர் வேலை தேட வேண்டியிருந்தது. இதன் விளைவாக,இவரால் பெரும்பாலும் மாவட்ட மற்றும் சர்வதேச மட்டத்தில் தனது துடுப்பாட்ட வாழ்க்கையைத் தொடர இயலாமல் போனது.ஆரம்பத்தில் இவர் சர் ஜூலியன் கானுக்காக தளபாடங்கள் தொழிலில் பணியாற்றினார். தீவிர துடுப்பாட்ட ஆர்வலரான கான், தனது தனிப்பட்ட லெவன் அணியின் முதுகெலும்பாக அமைந்த ஏராளமான துடுப்பாட்ட வீரர்களை வேலைக்கு அமர்த்தினார், இது 1930 களில் முதல் தர துடுப்பாட்டப் போட்டிகளில் விளையாடியது. பின்னர், ராபின்ஸ் ஒரு வெற்றிகரமான குடும்ப காப்பீட்டு தரகு நிறுவனத்தில் பணிபுரிந்தார், இது கானின் உதவியுடன் நிறுவப்பட்டது.  

இரண்டாம் உலகப் போரின் போது, ராபின்ஸ் ராயல் விமானப்படையில் பணியாற்றினார். 1943 இல், லார்ட்ஸில் நடந்த இரண்டு நாள் போட்டியில், ஆஸ்திரேலிய கீத் கார்மோடி தலைமையிலான டொமினியன்ஸ் லெவன் அணிக்கு எதிராக இங்கிலாந்து லெவன் அணியின் தலைவராக இருந்தார். டொமினியன்ஸ் அணியில் எதிர்கால ஆஸ்திரேலிய தேர்வுத் துடுப்பாட்ட பன்முக வீரரான கீத் மில்லர் மற்றும் மேற்கிந்திய தீவுகள் தேர்வுத் துடுப்பாட்ட பந்து வீச்சாளர் லியரி கான்ஸ்டன்டைன் ஆகியோர் இருந்தனர். இந்த ஆட்டத்தில் இங்கிலாந்து லெவன் எட்டு ரன்கள் வித்தியாசத்தில் வெற்றி பெற்றது.
# டிம் ராபின்சன்


**டிம் ரொபின்சன்** (*Tim Robinson*, பிறப்பு: நவம்பர் 21 1958), இங்கிலாந்து அணியின் துடுப்பாட்டக்காரர். இவர் 29 தேர்வுத் துடுப்பாட்டப் போட்டியிலும், 26 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1929 -37 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# கிரீசு சண்டை



**கிரீசு சண்டை** (*Battle of Greece*) என்பது இரண்டாம் உலகப் போரின் போது நாசி ஜெர்மனி கிரேக்க நாட்டின் மீது படையெடுத்து அதனைக் கைப்பற்றிய நிகழ்வினைக் குறிக்கிறது. பால்கன் போர்த்தொடரின் ஒரு பகுதியான இது **மாரிட்டா நடவடிக்கை** (*Operation Marita*) என்றும் அழைக்கப்படுகிறது.  

1940ல் அச்சு நாடுகள் கூட்டணியில் இடம் பெற்றிருந்த இத்தாலி, கிரீசு மீது படையெடுத்து அதனைக் கைப்பற்ற முயன்றது. ஆனால் கிரேக்கப் படைகளின் எதிர்த்தாக்குதல்களால் போர் தேக்க நிலையை அடைந்து இத்தாலியின் படையெடுப்பு தோல்வியடையும் நிலை உருவானது. இத்தாலியின் சர்வாதிகாரி முசோலினி, இட்லரிடம் தனக்கு உதவுமாறு வேண்டினார். அதற்கிசைந்த இட்லர், கிரீசைக் கைப்பற்ற ஜெர்மானியப் படைகளுக்கு உத்தரவிட்டார். ஏப்ரல் 6, 1941 அன்று பல்கேரியா மற்றும் யூகோஸ்லாவியா நாட்டுப் பகுதிகளிலிருந்து ஜெர்மானியப் படைகள் கிரீசைத் தாக்கின. கிரீசுடன் பாதுகாப்பு ஒப்பந்தம் செய்திருந்த பிரிட்டன் தனது படைகளையும் பொதுநலவாயப் படைகளையும் கிரேக்கப் படைகளின் உதவிக்கு அனுப்பியது. ஆனால் ஜெர்மானியப் படைபலத்தைச் சமாளிக்க முடியாமல் நேச நாட்டுப் படைகள் பின்வாங்கின. மூன்று வார சண்டைக்குப் பின்னர் ஜெர்மானியப் படைகள் பெருவெற்றி பெற்றன. கிரீசிலிருந்த பிரித்தானியப் படைகள் பின்வாங்கி கடல்வழியாகத் தப்பின. கிரேக்கத் தலைநகர் ஏதென்சின் வீழ்ச்சியுடன் ஏப்ரல் 30ம் தேதி கிரீசு சண்டை முடிவுக்கு வந்தது. கிரேக்க அரசும் மன்னர் இரண்டாம் ஜார்ஜும் கிரீட் தீவுக்குத் தப்பினர். மே 1941ல் ஜெர்மானியப் படைகள் கிரீட்டைத் தாக்கிக் கைப்பற்றின.  

அடுத்த நான்காண்டுகளுக்கு கிரீசு, நாசி ஜெர்மனி, இத்தாலி மற்றும் பல்கேரியாவால் ஆக்கிரமிக்கப்பட்டது. கிரீசு மீதான ஜெர்மானியப் படையெடுப்பு குறித்து படைத்துறை வரலாற்றாளர்களிடையே இருவேறு கருத்துகள் நிலவுகின்றன. கிரீசு மீது படையெடுத்ததால் தான் சோவியத் ஒன்றியம் மீதான ஜெர்மானியத் தாக்குதல் தாமதமடைந்தது எனவும் இத்தாமதமே ஜெர்மனி இரண்டாம் உலகப் போரில் தோற்கக் காரணம் என்றும் ஒரு தரப்பினர் கருதுகின்றனர். மற்றொரு தரப்பினர் கிரீசுக்கு பிரித்தானியப் படைகளை அனுப்பியது ஒரு தேவையற்ற முயற்சியென்றும், மேல்நிலை உத்தியளவில் ஒரு பெரும் தவறு என்றும் கருதுகின்றனர்.
# பொதிகை தொலைக்காட்சி



**பொதிகை தொலைக்காட்சி** அல்லது **டிடி 5** தூர்தர்சன் வழங்கும் அலைவரிசைகளில் முதன்மையானதும் இந்தியாவில் தரைவழி தொலைக்காட்சிகளில் மிக பரவலாக கிடைக்கின்ற ஓர் அலைவரிசையும் ஆகும்.  

## வரலாறு
அரசுத்துறை தொலைக்காட்சி நிறுவனமாகிய தூர்தர்சன் பல்வேறு மொழிகளுக்காகத் தனித்தனி செயற்கைக்கோள் அலைவரிசைகளை அறிமுகப்படுத்தியபோது சென்னை மண்டலத்தில் தமிழ் மொழி நிகழ்ச்சிகளுக்காக ஏப்ரல் 15, 1993ஆம் ஆண்டு **“டிடி-5"** என்ற தொலைக்காட்சி பிணையத்தை நிறுவியது. இதன் சேவைகள் இந்தியாவிலும் உலகின் பல்வேறு பகுதிகளிலும் பரவலாகப் பார்க்கப்படுகிறது. எண்களுக்கு மாறாக உள்ளூர் பெயர்களைக் கொடுக்கும் தூர்தர்சனின் கொள்கையின்படி பார்வையாளர்களிடமிருந்து பொருத்தமான பெயர் ஒன்றை பரிந்துரைக்க வேண்டப்பட்டது. இதன் அடிப்படையில் தமிழ் பிறந்ததாகக் கருதப்படும் பொதிகை மலையினை ஒட்டி "டிடி பொதிகை " என தமிழர் திருநாள் சனவரி 15,2000இல் மறுபெயரிடப்பட்டது.  

## நிகழ்ச்சிகள்
காலை வணக்கம், நெடுந்தொடர்கள், அரட்டை மற்றும் கேள்விபதில் நிகழ்ச்சிகள், செய்திகள், செவ்வியல் இசை நிகழ்ச்சிகள் என பலவகைப்பட்ட நிகழ்ச்சிகளை வழங்குகிறது. அரசுத்துறை நிறுவனமாதலால் அரசின் கொள்கைகளுக்கேற்ப சமூக நலம் பயக்கும் நிகழ்ச்சிகள் ஒலிபரப்பாகின்றன. குறைந்த செலவில் தயாரித்து தனியார் தொலைக்காட்சிகளுடன் போட்டியிட வேண்டிய கட்டாயத்திலும் தனித்தன்மை வாய்ந்த தனது நிகழ்ச்சிகளால் பெரும் பார்வையாளர் எண்ணிக்கையைக் கொண்டுள்ளது.  

வேளாண் மக்களுக்கும் சிற்றூர் மக்களுக்கும் அரசு கொள்கைகளையும் நடப்பு நிலவரங்களையும் கொண்டு செல்ல சிறந்த ஊடகமாகச் செயல்படுகிறது.
# ராஜ் தொலைக்காட்சி



**ராஜ் தொலைக்காட்சி** இது 1994ஆம் ஆண்டு முதல் சென்னை தமிழ்நாட்டை தலைமையிடமாக வைத்து இயங்கும் தமிழ் மொழி பொழுதுபோக்கு தொலைக்காடசி சேவையாகும். இந்த தொலைக்காட்சியில் தொடர்கள், நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.  

## நிகழ்ச்சிகள்
இந்த தொலைக்காட்சியில் மண்வாசனை, சிந்து வைரவி, அலைபாயுதே போன்ற பல இந்தி மொழிமாற்றுத் தொடர்கள் ஒளிபரப்பானது.  
-
# கிரஹெம் ரூப்


**கிரஹெம் ரூப்** (*Graham Roope*, பிறப்பு: சூலை 12 1946, இறப்பு: நவம்பர் 26 2006), இங்கிலாந்து அணியின் துடுப்பாட்டக்காரர் ஆவார். இவர் 21 தேர்வுத் துடுப்பாட்டப் போட்டியிலும், ஒன்பது ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 -78 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# எஸ். எஸ் மியூசிக்


**எஸ். எஸ். மியூசிக் ** (SS Music) அல்லது **சதர்ன் ஸ்பைஸ் மியூசிக்** (Southern Spice Music) தொலைக்காட்சி அலைவரிசை சென்னையை தளமாகக் கொண்டியங்கும் ஓர் இசைச்சேவை வழங்கும் செயற்கைக்கோள் தொலைக்காட்சியாகும். இது பல்மொழி ஆங்கில ஊடக அலைவரிசையாக மேற்கத்திய பரப்பிசை மற்றும் தென்னிந்திய மொழித் திரைப்படப் பாடல்களை ஒலிபரப்பி வருகிறது. சில நேரங்களில் இந்தி திரைப்படப் பாடல்களும் ஒலிபரப்பாகின்றன.  

இந்த அலைவரிசையில் நிகழ்ச்சி ஒருங்கிணைப்பாளர்களாக விளங்கிய பலர் இந்தியத் திரைப்படத்துறைக்கு சென்று வெற்றி அடைந்துள்ளனர். ஒருங்கிணைப்பாளர் கிரைக் வழங்கும் *ரீச் அவுட்* என்ற நிகழ்ச்சியும் பரவலாக விரும்பப் பட்டது.  
தனது "சிஸ்லிங் ஹிட்ஸ்" என்ற நிகழ்ச்சியில் 2010ஆம் ஆண்டு 25 மார்ச்சு மற்றும் ஏப்ரல் 10 நாட்களில் ஆபாசமாகக் காட்டியதாக இந்திய அரசின் தகவல் ஒலிபரப்பு அமைச்சகம் அவ்வாண்டு நவம்பர் 22 நள்ளிரவு முதல் ஒரு வார காலத்திற்கு நவம்பர் 29 வரை தடை செய்தது.
# ஃபிரெட் ரூட்


**ஃபிரெட் ரூட்** (*Fred Root*, பிறப்பு: ஏப்ரல் 16 1890, இறப்பு: சனவரி 20 1954) என்பவர் இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டியிலும், 365 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1926 - ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# பிராயன் ரோஸ்


**பிராயன் ரோஸ்** (*Brian Rose*, பிறப்பு: சூன் 4 1950), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும், 270 முதல்தர துடுப்பாட்டப் போட்டிகளிலும், 258 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். iவர் 1977 - 1981 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# வர்ணன் ரொய்ல்



**வர்ணன் ரொய்ல் ** (*Vernon Royle*, பிறப்பு: சனவரி 29 1854, இறப்பு: மே 21 1929), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 102 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1879 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# அஞ்சலி (சிற்றிதழ்)

**அஞ்சலி** கொழும்பு வத்தளையிலிருந்து 1981ம் ஆண்டில் வெளிவந்த ஒரு மாத சிற்றிதழாகும்.  

## நிர்வாக ஆசிரியர்
- ஏ. எம். செல்வராஜா

## அலுவலகம்
198, நீர்கொழும்பு வீதி. வத்தளை  

## உள்ளடக்கம்
இதுவொரு கலையிலக்கிய இதழாகும். தொடர்கதைகள், கவிதைகள், சிறுகதைகள், கட்டுரைகள், துணுக்குகள் ஆகியன இடம்பெற்றிருந்தன. இடைக்கிடையே சில சிறப்பு மலர்களையும் இது வெளியிட்டு வந்துள்ளது. இதன் சிறப்பு மலர்கள் 86 பக்கங்களைக் கொண்டதாக வடிவமைக்கப்பட்டிருந்தமை விசேட அம்சமாகும்.
# அக்னி (இதழ்)

**அக்னி** இலங்கை, கொழும்பு, பம்பலப்பிட்டியிலிருந்து வெளிவந்த ஓர் மாதாந்த சிற்றிதழாகும். இதன் முதல் இதழ் 1975 சூலை மாதம் வெளிவந்துள்ளது. கவிஞர் ஈழவாணனை ஆசிரியராகக் கொண்டு இது வெளி வந்தது.  

## பணிக்கூற்று
- மனிதாபிமானப் பண்பாடுகளின் முற்போக்குச் சிந்தனை களம்

## ஆசிரியர்
- ஈழவாணன்

## உள்ளடக்கம்
32 பக்கங்களில் வெளிவந்துள்ள இவ்விதழில் அதிகமான பக்கங்கள் புதுக்கவிதைகளுக்கே ஒதுக்கப்பட்டுள்ளது. இடம்பெற்றுள்ள கட்டுரைகளும் புதுக்கவிதையின் தோற்றம் வளர்ச்சி பற்றியே குறிப்பிட்டிருந்தது. எனவே, இதனை ஒரு கவிதை இதழாகவும் குறிப்பிடலாம். முதல் இதழின் விலை 95 சதம். இலங்கையில் வளர்ந்து வரும் கவிஞர்களதும், வளர்ந்த கவிஞர்களதும் பல கவிதைகள் இடம்பெற்றிருந்தன.  

அக்னி ஐந்து இதழ்கள் மட்டுமே வெளிவந்த பொழுதும், அன்றைய காலகட்டத்தில் தனித்துவமான ஈழத்தில் பல புதுக்கவிதையாளர்கள் உருவாக வழி வகுத்த ஒரு சஞ்சிகையாக திகழ்ந்தது. கவிதைக்கென வெளிவந்த சஞ்சிகையாக அறிவிக்கப்பட்டாலும் புதுக்கவிதை மட்டுமல்லாது நூல் விமர்சனம், திரைப்படம், ஓவியம், போன்ற பல்வேறு துறைச் சார்ந்த கட்டுரைகளையும் அது வெளியிட்டது. அதன் ஐந்தாவது இதழ் கறுப்பின மக்களின் கவிதை இலக்கிய சிறப்பிதழாக வெளிவந்தது. அச்சிறப்பிதழில் முருகையன், எம். ஏ. நுஃமான், கே. எஸ். சிவகுமாரன், பண்ணாமத்துக் கவிராயர் போன்றவர்களின் சிறப்பான தமிழ் மொழிபெயர்ப்பில் கறுப்பின மக்களின் கவிதைகள் இடம் பெற்று இருந்தன.
# மிதவெப்ப ஊசியிலைக் காடு


**மிதவெப்ப ஊசியிலைக் காடு**(Temperate coniferous forest) என்பது, மிதமான வெப்பம் கொண்ட கோடையையும், குளிரான மாரியையும், காடுகள் வளர்வதற்கு உகந்த போதிய அளவு மழைவீழ்ச்சியையும் கொண்ட உலகின் மிதவெப்பவலயப் பகுதிகளில் காணப்படும் நிலம் சார்ந்த உயிர்ச்சூழல் ஆகும்.  

## காலநிலை
மிதமான குளிர் காலத்தையும், பெருமளவு மழைவீழ்ச்சியையும் கொண்ட கடற்கரைப் பகுதிகளிலும்; வறண்ட காலநிலை கொண்ட அல்லது மலைப்பாங்கான உட்புறப் பகுதிகளிலும்; மிதவெப்ப பசுமைமாறாக் காடுகள் பொதுவாகக் காணப்படுகின்றன.  

## மரங்கள்
பெரும்பாலான மிதவெப்ப ஊசியிலைக் காடுகளில் பசுமைமாறா ஊசியிலைத் தாவரங்களே முதன்மையாகக் காணப்படுகின்றன. எனினும் இத்தகைய காடுகள் சிலவற்றில், கலப்பு ஊசியிலைத் தாவரங்கள், பசுமைமாறா அகன்ற இலைத் தாவரங்கள் என்பவற்றுடன், இலையுதிர்க்கும் அகன்ற இலைத் தாவரங்களும் காணப்படுகின்றன. *செடார்*, *சைப்பிரசு*, *டக்ளசு ஃபர்*, *ஃபர்*, *சுனிப்பர்*, *பைன்*, *செம்மரம்* போன்றவற்றை உள்ளடக்கிய பல்வேறு இன மரங்கள் மிதவெப்ப ஊசியிலைக் காடுகளில் காணப்படுகின்றன. இவற்றின் கீழ்த்தளங்களில் பல வகையான செடிகளும், புல், பூண்டு வகைகளும் இருக்கும்.  

## அமைப்பு
இக் காடுகள் எளிமையான அமைப்பைக் கொண்டவை. மேல்தளம், கீழ்த்தளம் எனும் இரண்டு தளங்களை மட்டுமே கொண்டவையாக இருக்கும். சில காடுகளில் செடிகளைக் கொண்ட இடைத்தளம் ஒன்றும் இருப்பது உண்டு. "பைன்" காடுகளில் புல், பூண்டுகளைக் கொண்ட கீழ்த்தளம் காணப்படும். இது புற்களையும், பல்லாண்டுப் பூண்டுகளையும் கொண்டிருக்கும். இவை அடிக்கடி காட்டுத்தீயினால் பாதிப்புக்கு உள்ளாகின்றன.
# கண்ணாடி பிம்ப எழுத்துமுறை


**கண்ணாடி பிம்ப எழுத்துமுறை** *(mirror writing)* என்பது ஒரு மொழியின் இயல்பான எழுதும் முறையை அப்படியே நேர் எதிராக எழுதும் முறை ஆகும். எனவே இந்த எழுத்துக்களை பிரதிபலிக்கும் கண்ணாடி உதவியின் மூலம் எளிதாகப் படிக்க முடியும். இது மிக முந்திய காலத்தில் பயன்படுத்தப்பட்ட இரகசியக் குறியீட்டு முறைகளில் ஒன்று.  

தற்காலத்தில் அவசர உதவி வாகனங்களில் **AMBULANCE** என்ற ஆங்கிலச் சொல் கண்ணாடி பிம்ப எழுத்து முறையில் எழுதப்பட்டிருப்பதைக் காணலாம். பின்னே அபாய ஒலி கேட்கும் போது முன்னே செல்லும் வண்டியின் ஓட்டுநர் பின்புறப் பார்வைக் கண்ணாடியில் *(rear view mirror)* பார்க்கும் போது ஆம்புலன்ஸ் எனும் சொல் நேராகத் தெரிந்து அவர் வழிவிடுவதற்கு ஏதுவாக இவ்வாறு எழுதப்பட்டுள்ளது.  

கண்ணாடி பிம்ப முறையில் எழுதும் திறமையானது மூளையின் மொழிக்கான பகுதியில் இயல்புக்கு மாறான மாற்றங்கள் உண்டாவதால் கிடைக்கப் பெறுகிறது.. இத்திறமை உடைய பலர் இடக்கைப் பழக்கம் உடையவர்களாக இருக்கின்றனர்.  

## லியொனார்டோ டா வின்சி

கண்ணாடி எழுத்து முறையில் எழுதியவர்களுள் குறிக்கத் தக்கவர் லியொனார்டோ டா வின்சி ஆவார். அவர் தனது பெரும்பாலான குறிப்புகளை கண்ணாடி எழுத்து முறையிலேயே எழுதி வைத்து உள்ளார். ஏன் இவர் எவ்வாறு செய்தார் என்பது தெரியவில்லை.
# சீ. ஏ. ஜீ. ரசல்


**சீ. ஏ. ஜீ. ரசல்** (*C. A. G. Russell*, பிறப்பு: அக்டோபர் 7 1887, இறப்பு: மார்ச்சு 23 1961), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும் , 437 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1920 -1923 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# எரிக் ரசல்


**எரிக் ரசல்** (*Eric Russell*, பிறப்பு: சூலை 3 1936), இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டியிலும் , 448 முதல்தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1967 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
# ஜாக் ரசல்



**சாக் ரசல்** (*Jack Russell *, பிறப்பு: ஆகத்து 15 1963), இங்கிலாந்து அணியின் துடுப்பாட்டக்காரர். இவர் 54 தேர்வுத் துடுப்பாட்டப் போட்டிகளிலும் , 40 ஒருநாள் பன்னாட்டுத் துடுப்பாட்டப் போட்டிகளிலும் 465 முதல்தர துடுப்பாட்டப் போட்டிகளிலும், 479 ஏ-தர துடுப்பாட்டப் போட்டிகளிலும், 265 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1988 - 1998 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# க. லோகநாதன்

**க. லோகநாதன்** (பிறப்பு: பிப்ரவரி 8 1934) மலேசியாவில் மூத்த எழுத்தாளர்களுள் ஒருவராவார். இவர், க. ரா. அறிவழகன் எனும் புனைப்பெயரால் நன்கறியப்பட்டவரும், ஓய்வு பெற்ற தலைமை ஆசிரியருமாவார்.  
==எழுத்துத் துறை ஈடுபாடு  
1952 முதல் இவர் மலேசியா தமிழ் இலக்கியத்துறையில் ஈடுபாடுகாட்டி வருகின்றார். அதிகமாக இவர் சிறுகதைகள், கட்டுரைகள், கவிதைகள் முதலியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## நூல்
- "கவியரங்கக் கவிதைகள்" (1997)
## பரிசுகளும் விருதுகளும்
- "தமிழ் மணி" "புலவர்" பட்டங்கள்
- தொக்கொ குரு (1989)
- மலேசியத் தமிழ் எழுத்தாளர் சங்கத்தின் பதக்கமும் பணமுடிப்பும் (1985)
- தங்கப் பதக்கம் (1991)
- அரசாங்கத்தின் PJK விருது.
- மலேசியத் தமிழ் எழுத்துலகம் தளத்தில் க. லோகநாதன் பக்கம்
# எல். எம். பகதூர்

**எல். எம். பகதூர்** (பிறப்பு நவம்பர் 30 1951) மலேசியாவில் எழுத்தாளர்களுள் ஒருவராவார். இவர், இராமு, தீக்காசுக்கு, பூபாளம் போன்ற புனைப்பெயர்களால் நன்கறியப்பட்டவரும், ஒரு வணிகருமாவார்.  

## எழுத்துத் துறை ஈடுபாடு
1968 முதல் இவர் மலேசியா தமிழ் இலக்கியத்துறையில் ஈடுபாடுகாட்டி வருகின்றார். அதிகமாக இவர் சிறுவர் கவிதைகள், கட்டுரைகள், சிறுகதைகள், மொழிபெயர்ப்புகள் முதலியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# மு. பக்ருதீன்

**மு. பக்ருதீன்** (பி: 1939) மலேசியாவில் எழுத்தாளர்களுள் ஒருவராவார். 'முபன்' எனும் புனைப்பெயரில் அறியப்பட்ட இவர் முன்னாள் ஆசிரியருமாவார்.  

## எழுத்துத் துறை ஈடுபாடு
1955 முதல் இவர் மலேசியா தமிழ் இலக்கியத்துறையில் ஈடுபாடுகாட்டி வருகின்றார். அதிகமாக சிறுகதைகள், தொடர்கதைகள், கட்டுரைகள், வானொலி/மேடை நாடகங்கள் முதலியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## இதழியல்
- "திரை நிலா" மாத இதழின் ஆசிரியராவார்
## உலகத்து முன்னோடிகள்
"உலகத்து முன்னோடிகள்" எனும் தலைப்பில் வரலாற்றுத் தலைவர்களை நாடக உருவில் வானொலியில் அறிமுகப்படுத்திள்ளார்.  
## திரைப்படத்துறை
பிற்காலத்தில் திரைப்படத்தில் ஈடுபாடு கொண்ட இவர் மலேசிய நடிகர்களைக் கொண்டு தமிழ் நாட்டில் "ரத்தப் பேய்" எனும் முழுநீளத் திரைப்படத்தைத் தயாரித்தார். மலேசியத் தமிழர்கள் தயாரித்த முதல் திரைப்படம் இது என்பதும் குறிப்பிடத்தக்கது.  
- மலேசியத் தமிழ் எழுத்துலகம் தளத்தில் பி. எல். சிங்காரம் பக்கம்
# அ. பத்துமலை

**அ. பத்துமலை** (பிறப்பு சூன் 17 1949) மலேசிய எழுத்தாளர்களுள் ஒருவராவார். இவர், ஏ. இராதா பத்துமலை எனும் புனைப்பெயரில் அறியப்பட்டவர்.  

## எழுத்துத் துறை ஈடுபாடு
1969 முதல் இவர் மலேசியா தமிழ் இலக்கியத்துறையில் ஈடுபாடுகாட்டி வருகின்றார். அதிகமாக சிறுகதைகள், கவிதைகள், நாடகங்கள் முதலியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# மு. பத்மாவதி

**மு. பத்மாவதி** மலேசியாவில் எழுத்தாளர்களுள் ஒருவராவார். செந்தாமரைச் செல்வி எனும் புனையரில் அறியப்பட்ட இவர் ஒரு ஆசிரியராவார்.  

## எழுத்துத் துறை ஈடுபாடு
1978 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், தொடர்கதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் மு. பத்மாவதி பக்கம்
# மா. பார்வதி

**மா. பார்வதி** (பி: 1956) மலேசியாவில் எழுத்தாளர்களுள் ஒருவராவார். உமையாள் பார்வதி எனும் புனைப்பெயரில் நன்கறியப்பட்டவர்.  

## எழுத்துத் துறை ஈடுபாடு
1980 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகளையே எழுதி வருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் மா. பார்வதி பக்கம்
# அ. பாளையம்


**அ. பாளையம்** (பி: 1930) மலேசியாவில் எழுத்தாளர்களுள் ஒருவராவார். இவர் ஓய்வு பெற்ற மலேசிய வானொலி ஒலிபரப்பு அதிகாரியாவார்.  

## எழுத்துத் துறை ஈடுபாடு
1948 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் வானொலிக்காகச் சிறுகதைகள், கட்டுரைகள், கவிதைகள் ஆகியவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வானொலியில் ஒலிபரப்பாகியுள்ளன.தமிழகத்தின் "மஞ்சரி" இதழிலும் இவர் கட்டுரைகள் இடம் பெற்றுள்ளன.  
- மலேசியத் தமிழ் எழுத்துலகம் தளத்தில் அ. பாளையம் பக்கம்
# தி. பால்

**தி. பால்** (பிறப்பு: மே 9 1932) மலேசியாவில் எழுத்தாளர்களுள் ஒருவராவார். 'திருகு' எனும் புனைப்பெயரில் எழுதிவரும் இவர் ஓய்வு பெற்ற தமிழ்ப் பள்ளித் தலைமை ஆசிரியருமாவார்.  

## எழுத்துத் துறை ஈடுபாடு
1955 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கட்டுரைகள், கவிதைகள், வானொலி நாடகங்கள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# அம்பு (சிற்றிதழ்)


**அம்பு** இலங்கை, கிழக்கு மாகாணம் கல்முனையிலிருந்து 1973இல் வெளிவந்த மாதாந்த இதழாகும்.  

## பணிக்கூற்று
- அறிவியல் திங்கள் ஏடு

## நிர்வாக ஆசிரியர்
- ஏ. எம். அப்துல் பசீர்
## பதிப்பாசிரியர்
- சின்னையா கதிர்காமநாதன்

## முகவரி
நிர்வாக ஆசிரியர், அம்பு, சாஹிராக் கல்லூரி, கல்முனை.  
## விளம்பரம்
அம்பு சிற்றிதழ் குறித்த விளம்பரம் பின்வருமாறு அமைந்திருந்தது.  

::இலக்கை நோக்கி எறிவது 'அம்பு'.  
::இன்றைய தலைமுறையினரின் இனிய விருப்பம் 'அம்பு'.  
::வேகம், வீழ்சு, ஆழம் கொண்டது 'அம்பு'.  
::ஈழத்தின் மாத இதழ் 'அம்பு'.  

## உள்ளடக்கம்
இவ்விதழில் பல்வேறுபட்ட அறிவியல் சார்ந்த ஆக்கங்கள் இடம்பெற்றிருந்தன. இதில் இடம்பெற்ற துணுக்குகள் விஞ்ஞானிகளால் தெரிவிக்கப்பட்ட கருத்துகளாக இருந்தது. இவ்விதழ் 48 பக்கங்களைக் கொண்டு வெளிவந்துள்ளது.
# அம்மா (சிற்றிதழ்)


**அம்மா** பிரான்சிலிருந்து வெளிவந்த ஒரு மாதாந்த சிற்றிதழாகும். இதன் முதல் இதழ் ஏப்ரல் 1991ம் ஆண்டில் வெளிவந்துள்ளது.  

## ஆசிரியர்
- எஸ். மனோகரன் (மனோ. பிரான்ஸ்)

## உள்ளடக்கம்
கலை இலக்கிய சிற்றிதழான இவ்விதழில் சிறுகதைகள், உணர்வூட்டும் கட்டுரைகள், அறிவியல் கட்டுரைகள், கவிதைகள் இடம்பெற்றிருந்தன. இவ்விதழ் 28 பக்கங்களில் வெளிவந்துள்ளது.  
,
# திமித்ரி மர்கானியஸ்


**திமித்ரி மர்கானியஸ் ** (*Dimitri Mascarenhas*, பிறப்பு: அக்டோபர் 30 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 ஒருநாள் பன்னாட்டுத் துடுப்பாட்டப் போட்டிகளிலும் 181 முதல்தர துடுப்பாட்டப் போட்டிகளிலும் 244 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2007 - 2009 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# பீல் முஸ்தாத்


**பீல் முஸ்தாத்** (*Phil Mustard*, பிறப்பு: அக்டோபர் 9 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 ஒருநாள் பன்னாட்டுத் துடுப்பாட்டப் போட்டிகளிலும் 101 முதல்தர துடுப்பாட்டப் போட்டிகளிலும், 117 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2007 - 2008 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# பவுல் நிக்சன்


**பவுல் நிக்சன்** (*Paul Nixon*, பிறப்பு: அக்டோபர் 21 1970), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 ஒருநாள் பன்னாட்டுத் துடுப்பாட்டப் போட்டிகளிலும் 330 முதல்தர துடுப்பாட்டப் போட்டிகளிலும், 396 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2007 ல், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# பாலகோபாலன் நம்பியார்

**பாலகோபாலன் நம்பியார்** (மே 7, 1952 - மே 9, 2015) மலேசியத் தமிழ் எழுத்தாளர்களுள் ஒருவர். கப்பல் துறை நிர்வாகியாகப் பணியாற்றியுள்ள இவர் கிள்ளான் வாசகர் வட்டத்தின் தலைவருமாவார்.  

## எழுத்துத் துறை ஈடுபாடு
1978 முதல் இவர் மலேசியா தமிழ் இலக்கியத்துறையில் ஈடுபட்டு வந்தவர். பெரிதும் சிறுகதைகள், கட்டுரைகள், கவிதைகள், தொடர்கதைகள் ஆகியவற்றை எழுதி வந்தார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கு. பாலசுப்ரமணியம்

**கு. பாலசுப்ரமணியம்** (பிறப்பு அக்டோபர் 1 1939) மலேசியாவில் எழுத்தாளர்களுள் ஒருவராவார். கு. பாசு, கு. பாசுமணி, கு. பாலதாசன் எனும் புனைப்பெயர்களில் எழுதிவரும் இவர் மலேசியக் கல்விசேவை ஆணைய உறுப்பினரும், முன்னாள் கல்லூரி விரிவுரையாளரும், இடைநிலைப் பள்ளித் தலைமையாசிரியருமாவார். தேவான் பஹாசா டான் புஸ்டகாவின் பல்லின எழுத்தாளர் சம்மேளனத்தின் செயலவை உறுப்பினர். ஈப்போ ரோட்டரி கிளப்பின் தோற்றுநர். பன்னாட்டுத் தமிழுறவு மன்ற மலேசியத் தலைவர்.  

## எழுத்துத் துறை ஈடுபாடு
1959 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கட்டுரைகள், கவிதைகள், இசைப் பாடல்கள், வானொலி நாடகங்கள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. பல்கலைக் கழக மாணவப் பருவத்தில் தமிழ் இலக்கிய இயக்கங்களை நடத்தியவர். மலேசிய எழுத்தாளர் சங்கங்களின் பேரவையில் அமைப்புச் செயலாளராக இருந்து பின்னர் அதன் தலைவரும் ஆனார்.  
## கல்விச்சேவை
கல்விச் சேவையில் பல்வேறு பணிகள் ஆற்றி ஓய்வு பெற்றபின் தற்போது அதன் ஆணைய உறுப்பினராக நியமிக்கப்பட்டுள்ளார். எழுத்துலகில் நிறைந்த ஈடுபாடுடையவர். மும்மொழிகளிலும் பேசவல்ல சிறந்த மேடைப் பேச்சாளருமாவார்.  
## பரிசுகளும் விருதுகளும்
- விஜிபி சந்தனம்மாள் அறக்கட்டளை விருது (1989)
- ரோட்டரி சங்கத்தின் PHF விருது (1996)
- திருச்சி அரிமா மற்றும் முத்தமிழ்ச் சங்கமும் வழங்கிய "முத்தமிழ் அமுதச் செம்மல்" (1989)
- பன்னாட்டுத் தமிழுறவு மன்றம் வழங்கிய "முத்தமிழ் தொண்டர் மாமணி" (2002).
- அரசாங்க PMP, AMN, PPT, PPG விருதுகள்
- மலேசியத் தமிழ் எழுத்துலகம் தளத்தில் கு. பாலசுப்ரமணியம் பக்கம்
# பெ. பாலகிருஷ்ணன்

**பெ. பாலகிருஷ்ணன்** மலேசியாவில் எழுத்தாளர்களுள் ஒருவராவார். பெ. பாலசேனா எனும் புனைப்பெயரில் நன்கறியப்பட்ட இவர் அலுவலகப் பணியாளராகக் கடமையாற்றிவருகின்றார்.  

## எழுத்துத் துறை ஈடுபாடு
1979 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கட்டுரைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
- சிறந்த எழுத்தாளர் விருது - "சூரியன்" இதழ் (1990)
- வாசக நற்பணி விருது (1997)
- மலேசியத் தமிழ் எழுத்துலகம் தளத்தில் பெ. பாலகிருஷ்ணன் பக்கம்
# மகரந்தம் காவும் சில்வண்டு


**ஓர்க்கிட் சில்வண்டு** அல்லது **மகரந்தம் காவும் சில்வண்டு** (ஆங்கிலம்: Pollinating Cricket ;இலத்தின்: *Glomeremus orchidophilus* ) இதுவரை அறிந்த சில்வண்டு இனங்களுள் மகரந்தச் சேர்க்கைக்கு உதவும் ஒரேயொரு இனமாகும்.  

வழமையாக சில்வண்டு இனங்கள் தாவரங்களைச் சேதப்படுத்துகின்றன, ஆனால் ஓர்க்கிட் சில்வண்டு ஓர்க்கிட் வகையொன்றில் மகரந்தச் சேர்க்கை நடாத்துகின்றது. அறியப்பட்ட தாவரங்களுள் முற்றாக இல்லாது போய்விடக்கூடிய தீவாய்ப்புக் கொண்ட ஆங்க்ரேக்கம் கடேட்டி (Angraecum cadetii) எனும் இன ஓர்க்கிட் தாவரத்தில் மட்டும் இந்தச் சில்வண்டு மகரந்தக்காவியாக உள்ளது என்பதும் குறிப்பிடத்தக்கது. இத்தகைய சிறப்பினால் 2011ம் ஆண்டுக்குரிய சிறந்த பத்து உயிரினங்களில் ஒன்றாகத் தேர்ந்தெடுக்கப்பட்டுள்ளது.  

2008இல் இவ்வுயிரினம் ரீயூனியன் தீவுப்பகுதிகளில் கண்டுபிடிக்கப்பட்டது.
# ப. பத்மா தேவி

**ப. பத்மா தேவி** மலேசியாவில் எழுத்தாளர்களுள் ஒருவராவார். மாதவி கண்ணன் எனும் புனைபெயரில் அறியப்பட்டவர். செபெராங் பிறை எழுத்தாளர் வாசகர் இயக்கத்தின் துணைத் தலைவி, பினாங்கு எழுத்தாளர் சங்கத்தில் செயலவை உறுப்பினர், கணக்காய்வாளர்.  

## எழுத்துத் துறை ஈடுபாடு
1965 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், நெடுங்கதை, வானொலி நாடகங்கள், நகைச்சுவைச் சித்திரங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# சோ. பரஞ்சோதி

**சோ. பரஞ்சோதி** (பிறப்பு சனவரி 16 1942) மலேசியாவில் எழுத்தாளர்களுள் ஒருவராவார். தொலைக்காட்சி நாடகத் தயாரிப்பாளரும், இயக்குநருமான இவர் தமிழ் இளைஞர் மணிமன்றத்தை ஆரம்பகாலங்களில் வளர்த்தவர்களில் ஒருவரும், புகழ் பெற்ற வானொலி தொலைக்காட்சி நடிகரும், இந்து சங்கத் தொண்டில் ஈடுபாடு கொண்டவரும், மலேசிய இந்து சங்கத்தின் தேசியச் செயலாளருமாவார்.  
## எழுத்துத் துறை ஈடுபாடு
1961 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், வானொலி, தொலைக் காட்சி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசுகளும் விருதுகளும்
- தங்கப் பதக்கம் - மலேசியப் பாவலர் மன்றம்
- மலேசிய-இந்திய கலைஞர் சங்கமான GAMA மலேசியாவின் சிறந்த இந்தியக் கலைஞராக இவரைத் தேர்ந்தெடுத்து விருது அளித்துள்ளது (1987)
- "இந்து ரத்தினா" விருது - இந்திய அரசாங்கம் இவரது கலை, கலாசார, சமூக சேவைகளுக்காக வழங்கியுள்ளது (2003)
- மலேசியத் தமிழ் எழுத்துலகம் தளத்தில் சோ. பரஞ்சோதி பக்கம்
# அருவி (இதழ்)


**அருவி** இலங்கை கொழும்பிலிருந்து வெளிவந்த ஒரு மாதாந்த இதழாகும்.  

## பணிக்கூற்று
- இலங்கையிலிருந்து வெளிவரும் ஜனரஞ்சக மாத இதழ்
## வெளியீடு
அருவி வெளியீட்டகம் 196, புதிய சோனகர்தெரு. கொழும்பு 12  
## உள்ளடக்கம்
இவ்விதழ் இலங்கை உலக அரசியல் சம்பந்தப்பட்ட பல்வேறு ஆக்கங்களைக் கொண்டிருந்தது. குறிப்பாக தமிழ் தேசியம் தொடர்பான ஆக்கங்களுக்கு முக்கியத்துவம் கொடுக்கப்பட்டிருந்தது. இடைக்கிடையே கருத்துப் படங்களும், கவிதைகளும், இடம்பெற்றிருந்தன.
# பத்மினி ராஜமாணிக்கம்

**பத்மினி ராஜமாணிக்கம்** மலேசியாவில் எழுத்தாளர்களுள் ஒருவராவார். இவர் ஒரு பத்திரிகையாளருமாவார்.  

## எழுத்துத் துறை ஈடுபாடு
1979 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். பெரும்பாலும் சிறுகதைகள், தொடர்கதைகள், கட்டுரைகள், புதுக் கவிதைகள், வானொலி நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## பரிசில்களும், விருதுகளும்
- பத்திரிகையாளர்களுக்குச் சுற்றுச் சூழல் அமைச்சு நடத்திய கட்டுரைப் போட்டியில் முதல் பரிசு
- தேசிய நிலநிதிக் கூட்டுறவுச் சங்கக் கட்டுரைப் போட்டியில் முதல் பரிசு
- தமிழ் நேசன் சிறுகதைப் போட்டியில் பரிசு
- நவீன இலக்கியச் சிந்தனை புதுக்கவிதைப் போட்டியில் பரிசு
- மலேசியத் தமிழ் எழுத்தாளர் சங்கத்தின் மாதாந்தரச் சிறுகதைத் தேர்வுப் பரிசு
- செம்பருத்தி இதழின் குறுநாவல் போட்டியில் இரண்டாம் பரிசு (2002).
- மலேசியத் தமிழ் எழுத்துலகம் தளத்தில் பத்மினி ராஜமாணிக்கம் பக்கம்
# செ. பராசக்தி

**செ. பராசக்தி** (பி: 1960) மலேசியாவில் எழுத்தாளர்களுள் ஒருவராவார். இவர் சத்தியம் எனும் புனைப்பெயரில் நன்கறியப்பட்டவர்.  

## எழுத்துத் துறை ஈடுபாடு
1984 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைளையே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# சினைப்பருவச் சுழற்சி

**சினைப்பருவச் சுழற்சி** *(estrous cycle)* என்பது நஞ்சுக்கொடிப் பாலூட்டிப் பெண் விலங்குகளில் இனப்பெருக்க இயக்குநீர்களின் உந்துதலால் நடைபெறும் உடலியங்கியல் மாற்றங்களைக் குறிக்கிறது. இதை மாதவிடாய் சுழற்சியுடன் வேறுபடுத்தி அறிய வேண்டியது அவசியம்.  

## மாதவிடாய் சுழற்சியுடன் வேறுபடுதல்
| மனிதன் மற்றும் சிம்பன்சிகளில் நடைபெறும். | இதர நஞ்சுக்கொடிப் பாலூட்டிகளில் நடைபெறும். |  |
| --- | --- | --- |
| சுழற்சியின் எல்லாக் காலத்திலும் பெண்களுடன் உடலுறவு கொள்ள முடியும் | சுழற்சியின் ஒரு குறிப்பிட்ட பகுதியில் மட்டு‌மே பெண் விலங்குகள் புணர்ச்சியை அனுமதிக்கும். |  |
| கருப்பையில் கருப்பதியம் நடைபெறாவிடில் சுழற்சியின் இறுதிநாட்களில் கருப்பை உட்படலம் உதிர்ந்து இரத்தப் போக்கு ஏற்படும். | சில விலங்குகளில் கருப்பதியம் நடைபெறாவிடில் கருப்பை உட்படலம் உறிஞ்சப்பட்டு விடும். |  |
| மாதவிடாய் குறிப்பிட்ட காலத்தில் நின்று அதன்பின் இனப்பெருக்கம் செய்ய இயலா நிலை நேரும் | பல விலங்குகள் சாகும் வரையிலும் தொடர்ந்து இனப்பெருக்கத்தில் ஈடுபடும். | } |

## முடையடித்தல்
முடையடித்தல் என்பது மாடு வளர்ப்பில் பயன்படுத்தப்படும் சொல் ஆகும். ஒரு சினைப்பருவச் சுழற்சி முடிந்த பசுக்கள் தங்கள் கன்றுகளைப் பால் குடிக்க விடாது. ஒரு குறித்த காலத்தின் அவற்றின் இனப்பெருக்க உறுப்பு வீங்கி குருதி வழியும். இந்நேரத்தில் சினைப்படும் பொருட்டு பொலிகாளையிடம் பசுவை அழைத்துச் செல்வர்.
# எஸ். ஆர். எம். பழநியப்பன்

**எஸ். ஆர். எம். பழநியப்பன்** மலேசிய எழுத்தாளர்களுள் ஒருவராவார். துறவி எனும் புனைப்பெயரில் நன்கறியப்பட்ட இவர் முன்னாள் மலேசியத் தொலைக்காட்சி / வானொலி அலுவலராவார்.  

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், இலக்கிய நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. தமிழ் நேசன் (சிறுகதை) பவுன் பரிசுத் திட்டத்தின் நீதிபதியாகப் பணியாற்றினார். தற்போது ஆன்மீகத்தில் ஈடுபாடுகொண்டு ஆன்மீகக் கட்டுரைகளும் நூல்களுமே எழுதி வருகிறார்; ஆன்மீக வகுப்புகளும் நடத்தி வருகிறார்.  
## ஒலிநாடா
இவர் தம்முடைய சிறுகதைகளை வாசிக்கச் செய்து ஓர் ஒலிநாடாவாக வெளியிட்டுள்ளார். (மலேசியாவில் இது முதல் முயற்சி).  
## இலவசமாக
தமது நூல்கள் பலவற்றையும் விரும்புவோருக்கு இலவசமாகவே விநியோகித்து வருகிறார்.
# அ. பழனியாண்டி


**அ. பழனியாண்டி** மலேசியாவில் எழுத்தாளர்களுள் ஒருவராவார். 'சின்னரூணா' எனும் புனைப்பெயரில் நன்கறியப்பட்ட இவர் ஓய்வுபெற்ற ஆசிரியர்.  

## எழுத்துத் துறை ஈடுபாடு
1977 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், தொடர் கதைகள், கவிதைகள், சிறுவர் பாடல்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ந. பாலகிருஷ்ணன்

**ந. பாலகிருஷ்ணன்** (பிறப்பு மே 21, 1960) மலேசியாவில் எழுத்தாளர்களுள் ஒருவராவார். ந. பச்சைபாலன் எனும் புனைபெயரில் நன்கறியப்பட்ட இவர் இடைநிலைப் பள்ளி ஆசிரியருமாவார். மேலும் இவர் காஜாங் இலக்கியக் களத்தின் நிறுவுநரும், தலைவருமாவார்.  

## எழுத்துத் துறை ஈடுபாடு
1976 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், கவிதைகளுடன் புதுக்கவிதைகள் பற்றி நிறைய விமர்சனக் கட்டுரைகள், இடைநிலைப் பள்ளி மாணவர்களுக்குத் தமிழ் மொழி இலக்கிய வழிகாட்டிக் கட்டுரைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# க. பாக்கியம்

**க. பாக்கியம்** மலேசியாவில் எழுத்தாளர்களுள் ஒருவராவார். இவர் ஒரு இவர் ஓய்வு பெற்ற ஒரு தமிழாசிரியையாவார். மேலும், தற்போது, மலேசிய சமரச சுத்த சன்மார்க்க சங்கத்தின் தலைமை பொறுப்பேற்று, பல்வேறு சமய, சமுதாய, இலக்கியச் சேவைகளில் செயற்பட்டு வருகின்றார்.  

## எழுத்துத் துறை ஈடுபாடு
1967 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், தொடர் கதைகள், கவிதைகள், சிறுவர் பாடல்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  

## நூல்
- முரண்பாடுகள் - (சிறுகதைத் தொகுப்பு)

## தொடர்கதை
- ஆத்மாவின் ராகங்கள்

## பரிசுகளும், விருதுகளும்
இவரது படைப்புக்கள் மாநில, மற்றும் தேசிய அளவில் பல சாதனை விருதுகளையும், பரிசுகளையும் பெற்றுள்ளன.  
- மலேசியத் தமிழ் எழுத்துலகம் தளத்தில் க. பாக்கியம் பக்கம்
# பிரபந்த மரபியல்

பிரபந்தங்கள் 96 என்னும் பாகுபாடு தோன்றிய பின்னர் எழுந்த **பிரபந்த மரபியல்** நூலில் அந்தப் பிரபந்தங்களுக்கு இலக்கணம் கூறப்படுகிறது. இதன் ஆசிரியர் யார் எனத் தெரியவில்லை.  

இதில் 60 நூற்பாக்கள் உள்ளன. முதல் 40 நூற்பாக்களில் 66 பிரபந்தங்களுக்கு இலக்கணம் உள்ளது.  

எஞ்சியவை பொதுவான செய்திகளைக் கூறுகின்றன.  
:பெருங்காப்பியம்  
:புராணம்  
:நால்வகைப் பாவுக்கு 12 ராசிகளைப் பகுத்துக்கூறுதல்  
முதலான செய்திகள் கூறப்படுகின்றன.  

## கருவிநூல்
- இலக்கண விளக்கம் – பொருளதிகாரம் – பாட்டியல், பதிப்பாசிரியர் தி.வே.கோபாலையர், சரசுவதி-மகால் நூல்நிலையப் பதிப்பு 1974
::இதனைக் கருவிநூலாக வைத்து எழுதிய கட்டுரை உள்ள நூல்  
- தமிழ் இலக்கண வரலாறு – 16ஆம் நூற்றாண்டு – இரண்டாம் பாகம், ஆசிரியர் மு. அருணாசலம்,
::இதனைக் கருவிநூலாக வைத்துத் தொகுத்த நூல்  
- தமிழ் இலக்கண நூல்கள், பதிப்பாசிரியர் முனைவர் ச.வே.சுப்பிரமணியன், மெய்யப்பன் பதிப்பகம், 2007
# பிரபந்த தீபிகை

**பிரபந்த தீபிகை** என்ற தமிழ் நூலின் ஆசிரியர் வேம்பத்தூர் முத்துவேங்கட சுப்பைய நாவலர். 14 சீர் விருத்தப் பாடல்கள் 100 கொண்டது இந்த நூல்.  

சதகம் பாடியவர்கள் இந்த முறையைப் பின்பற்றியுள்ளனர். நிகண்டு, தீபம், தீபிகை, விளக்கம், என்னும் பெயரில் தோன்றியுள்ள நூல்கள் ஒரே வகையின.  

பிரபந்த வகைகளும் பொருத்த வகைகளும் விளக்க வகை நூல்களில் சொல்லப்படும் பொதுச் செய்திகள். அத்துடன் இந்த நூலில் புதுமையான செய்திகள் பல சொல்லப்படுகின்றன. அவற்றுள் சில:  
:ஆழ்வார்கள் பிறப்பு, சைவ அடியார்,  
:யுக மன்னர், நாயக்கர், நவாப்புகள்  
:தாள, ராக எண்ணங்கள்  
:வேதம், ஸ்மிருதி, உபநிடதம், சிவாகமம், தீட்சை  

## கருவிநூல்
:பிரபந்த தீபிகை, முனைவர்கள் ச.வே.சுப்பிரமணியன், அன்னி தாமசு ஆகியோர் தொகுப்பு, உலகத் தமிழாராய்ச்சி நிறுவனம், சென்னை வெளியீடு, 1982.
# 67பி/சுரியூமொவ்-கெராசிமென்கோ


**சுரியூமொவ்-கெராசிமென்கோ வால்வெள்ளி** (*Comet Churyumov–Gerasimenko*, அதிகாரபூர்வமாக **67பி/சுரியூமொவ்-கெராசிமென்கோ** (*67P/Churyumov–Gerasimenko*), என்பது 6.45 ஆண்டுகள் சுற்றுக்காலம் (தற்போது) கொண்ட ஒரு வால்வெள்ளி ஆகும். இதன் சுற்று வீச்சு அண்ணளவாக 12.7 மணித்தியாலங்கள் ஆகும். இவ்வாள்வெள்ளி 2015 ஆகத்து 13 இல் மீண்டும் சுற்றுப்பாதை வீச்சுக்கு சுற்றுப்பாதை வீச்சு (சூரியனுக்கு கிட்டவாக) வரவிருக்கிறது. ஏனைய வால்வெள்ளிகள் போலவே இவ்வால்வெள்ளிக்கும் அதன் கண்டுபிடிப்பாளர்களின் பெயர்கள் சூட்டப்பட்டது. கிளிம் இவானொவிச் சுரியூமொவ், சுவெத்லானா இவனோவா கெராசிமென்கோ ஆகியோர் 1969 ஆம் ஆண்டில் இதனைக் கண்டுபிடித்தனர்.  

ஐரோப்பிய விண்வெளி நிறுவனம் தனது *ரொசெட்டா* என்ற விண்கலத்தை, 2004 மார்ச் 2 இல் இவ்வாள்வெள்ளியை நோக்கி அனுப்பியது. இவ்விண்கலம் வாள்வெள்ளியின் சுற்றுப்பாதையை கிட்டத்தட்ட 10 ஆண்டுகளுக்குப் பின்னர் 2014 ஆகத்து 6 இல் அடைந்தது, இதன் பின்னர் ரொசெட்டா வால்வெள்ளியை ஆராய்ந்து வால்வெள்ளியில் தனது ஃபைலீ என்ற தரையிறங்கி இறங்கக்கூடிய பகுதியைக் கண்டறியும். 2014 நவம்பரில் இது வால்வெள்ளியில் தரையிறங்கும் என எதிர்பார்க்கப்படுகிறது.  

## கண்டுபிடிப்பு
மூலம் அவதானிக்கப்பட்ட வால்வெள்ளியின் உட்புறம்]]  
1969, செப்டம்பர் 11 இல் சோவியத் ஒன்றியம், அல்மா-ஆட்டா வானியற்பியல் கல்லூரியில் சிவெத்லானா கெரசிமென்கோ என்பவரால் எடுக்கப்பட்ட படம் ஒன்றை ஆராய்ந்த கிளிம் சுரியூமொவ் என்பவரால் இந்த வால்வெள்ளி கண்டுபிடிக்கப்பட்டது.
# சு. அறிவுக்கரசு



**சு. அறிவுக்கரசு** (1 நவம்பர் 1940 - 22 சனவரி 2024) தமிழ்நாட்டைச் சேர்ந்த திராவிட இயக்கச் செயல்பாட்டாளர், எழுத்தாளர், மற்றும் பேச்சாளர் ஆவார். திராவிடர் கழகத்தின் (தி.க.) செயலவைத் தலைவராகத் தன் மறைவு வரை பணியாற்றினார்.  

## தொடக்க வாழ்க்கை

அறிவுக்கரசு கடலூரில் 1 நவம்பர் 1940 அன்று தையல் நாயகி - சுப்பிரமணியன் இணையருக்கு மகனாகப் பிறந்தார். இவருடைய தந்தை, சுயமரியாதைக் கொள்கைளில் பற்றுக் கொண்டு வாழ்ந்தவர்.  

பள்ளிக் கல்வியைக் கடலூரில் பயின்ற அறிவுக்கரசு சமூகவியலில் முதுகலைப் பட்டத்தையும், எம்.பில்.என்னும் ஆய்வுப் பட்டத்தையும் (அரசுப்பணியிலிருந்து ஓய்வுபெற்றபின்) அண்ணாமலைப் பல்கலைக்கழகத்தில் படித்தார்.  

இவர் இணையர் ரஞ்சிதம், 2003-இல் காலமானார். இவர்களுக்கு மூன்று மகள்களும் ஒரு மகனும் உள்ளனர்.  

இதைத் தொடர்ந்து பிப்ரவரி 2 அன்று தி.க. செயலவைத் தலைவராக வழக்குரைஞர் ஆ. வீரமர்த்தினி தேர்வானார்.  

## புகழ்
ஐக்கிய அமெரிக்காவைத் தலைமையிடமாகக் கொண்ட உலகத் தமிழ்ப் பல்கலைக் கழகம், அறிவுக்கரசுக்கு மதிப்புறு முனைவர் (Doctor of Literature) பட்டத்தை 2022ஆம் ஆண்டு வழங்கி சிறப்பித்தது.  


சு.அறிவுக்கரசு பவழ விழா மலர் , வெளியீடு: அறிவகம் 66,மின் நகர்  
திருப்பாதிரிப்புலியூர் கடலூர்-2